|  |  |
| --- | --- |
|  | Este artigo amosa letras cirílicas. Sen o soporte axeitado, o texto pode mostrar símbolos sen sentido, coma caixas, marcas e outros. |

O **Partido Democrático Constitucional** (Demócratas Constitucionais, formalmente Partido da Liberdade Popular, informalmente KD ou kadetes) foi un partido político liberal do Imperio ruso, formado en 1905. Os seus membros eran chamados **kadetes** da abreviación **KD** do nome do partido (ruso: *Конституционно-демократическая партия*).

Os escritos de Konstantín Kavelin e Borís Chicherin foron a plataforma teórica que tomou o partido e o seu líder histórico foi o historiador Pável Miliukov. Os Kadetes foron principalmente apoiados polos sectores profesionais, membros do zemstvo (unha forma de gobernos locais) e algúns industriais.
O nome informal de Kadetes non debe confundirse co concepto de cadete, que facían referencia aos estudantes das escolas militares da Rusia Imperial.

Orixes
------

Pavel Miliukov foi o fundador e membro máis destacado do partido
O Partido Democrático Constitucional foi formado en Moscova en outubro de 1905 durante a revolución de 1905, cando o tsar Nicolao II foi forzado a asinar o Manifesto de Outubro garantindo liberdades civís básicas. Mediante as leis de abril de 1906 Rusia converteuse nun réxime parlamentario, aínda que o tsar reservábase enormes poderes (política exterior, control das forzas armadas, nomeamento do goberno, veto lexislativo...). Era a formación principal da burguesía pertencente ás clases medias (médicos, xornalistas, funcionarios, oficiais e, moi especialmente, profesores universitarios e xuristas).

Os Kadetes estaban á esquerda dos Outubristas, outro movemento organizado por eses mesmos anos. Con todo, a diferenza dos Outubristas, quen apoiaron unha monarquía constitucional desde o comezo, os Kadetes foron relativamente ambiguos neste tema, demandando sufraxio universal (ata para as mulleres) e unha Asemblea constituínte que determinase a forma de goberno para o país. Os Kadetes foron un dos partidos invitados polo primeiro ministro reformista Serguei Witte para entrar ao gabinete de goberno a finais de 1905, pero as negociacións acabáronse debido ás radicais demandas dos Kadetes e ao rexeitamento de Witte á expulsión de elementos conservadores do gabinete como Piotr Durnovo.

Na Primeira Duma, lograron a maioría da Cámara. Principal partido tamén durante a Segunda Duma, o partido, liberal e dirixido polo prestixioso historiador Pavel Miliukov, tratou de converter ao país nun réxime parlamentario ao estilo da Europa occidental do momento, sen éxito. En xuño de 1907 o primeiro ministro Piotr Stolypin disolvía o parlamento e aprobaba unhas modificacións ilegais no censo que restrinxían o dereito a voto, dando como resultado unha nova Duma, a Terceira, moito máis conservadora e próxima á monarquía.

A guerra mundial
----------------

Ao comezar a primeira guerra mundial, a actitude de oposición á autocracia tsarista cesou e o partido apoiou plenamente ao Goberno nas súas medidas bélicas. As reformas esixidas quedaron apartadas ata o final da contenda. En 1915 e ante a incompetencia do Goberno na xestión do conflito, os liberais premeron para que o monarca nomease un gabinete responsable ante o Parlamento, proposta que foi rexeitada sen que os liberais levasen a súa oposición ás rúas, temendo unha revolución.

En xeral, e malia a súa oposición moderada ao Goberno imperial durante a contenda, o partido tornou cara a dereita entre 1914 e 1917. Tralo estoupido da Revolución de Febreiro de 1917 absorbeu a gran parte dos elementos da dereita política rusa, agudizando a súa conservadorismo.

No Goberno provisional
----------------------

Desde finais de abril de 1917, ministros *kadetes* pasaron a formar parte do Goberno de coalición cos representantes dos partidos socialistas rusos nunha asociación inestable.

No sétimo congreso do partido en marzo algúns elementos defenderan a radicalización da postura do partido sobre a cuestión agraria, pero atopáronse coa oposición de Miliukov e do á conservadora, que o impediu. O oitavo congreso, celebrado en maio, acabou aprobando unha resolución conservadora que defendía aos terratenentes e a expropiación con compensación para os facendados.

O 2 de xulloxul./ 15 de xullo de 1917greg. tras sucesivas discrepancias entre os ministros socialistas e os liberais, e contrarios á negociación recentemente concluída coa Rada Central Ucraína na que se recoñecía a esta como organismo representante dos ucraínos, os ministros *kadetes* dimitiron, salvo Nekrasov, que abandonou o partido. Para o verán o partido adoptara unha política intensamente chovinista, centralista, oposta ao nacionalismo ucraíno, paneslava (sempre que esta non supuxese a concesión de autonomía ou independencia a estes grupos) e imperialista. O partido era tamén intensamente antixermano e antiturco.

A formación defendeu a convocatoria o máis tarde posible, preferiblemente tralo final da guerra mundial, da Asemblea Constituínte Rusa, convencida da súa incapacidade de controlala e logrou atrasar sucesivamente a súa convocatoria ata finais de 1917.

Durante este período no Goberno, que dominaron, o partido confirmou o seu afastamento do ideal da democracia parlamentaria para achegarse ao convencemento da necesidade dunha ditadura benevolente para lograr a vitoria militar na guerra. A postura sobre a guerra do partido, reflectida na nota de Miliukov que desencadeou a crise de abril, non coincidía ademais co sentimento maioritario da poboación: só a burguesía liberal identificábase o suficiente con Gran Bretaña e Francia como para considerar necesaria a continuación da guerra cos seus terribles sacrificios.

A Revolución de Outubro e a guerra civil
----------------------------------------

De 815 escanos, o partido logrou unicamente elixir 15 deputados para a Asemblea constituínte grazas ao 5 % de votos obtido; a formación só obtivo bos resultados en Petrogrado e Moscova. O escaso apoio entre a poboación demostrou a impopularidade da postura política da formación, que considerara a Revolución de Febreiro froito da tensión bélica, a de Outubro unha conspiración alemá, mantivera un chovinismo intenso, considerado traizón calquera intento de alcanzar a paz, pregarase os intereses dos Aliados, defendido sen concesións a unidade do Imperio ou sostido unha postura oposta ao nacionalismo ucraíno mentres avogaba pola irmandade dos pobos eslavos.

Desde a Revolución de Outubro os principais dirixentes do partido conspiraron cos xenerais contrarrevolucionarios reunidos na rexión do Don. As manifestacións a favor da Asemblea constituínte celebradas o 28 de novembroxul./ 11 de decembro de 1917greg. nas que participaron deputados electos do partido serviu como escusa para que o Goberno bolxevique (Sovnarkom) reprimíseo. Na reunión do Sovnarkom desa noite o partido foi condenado como inimigo do pobo e por organizar a contrarrevolución. Lenin propuxo unha moción, que se aprobou, para deter e xulgar inmediatamente aos dirixentes da formación. Ao día seguinte, 29 de novembroxul./ 12 de decembro de 1917greg. antes da apertura da Asemblea Constituínte Rusa, o partido foi ilegalizado polo Sovnarkom, que arrestou tamén a catro dos seus dirixentes, entre eles dous antigos ministros do Goberno Provisional.

Refundación
-----------

No ano 1990 fundouse na entón República Socialista Soviética Federativa de Rusia o partido Partido Constitucional Democrático - Partido da Liberdade Popular, que baseou o seu programa no do histórico partido dos kadetes.

Notas
-----

1. ↑  Rosenberg (1968), p. 328
2. ↑  Rabinowitch (1991), p. 11
3. ↑  Radkey (1958), p. 277
4. ↑  Treadgold (1951), p. 185
5. ↑  Rabinowitch (1991), p. 12
6. ↑  Rabinowitch (1991), p. 14
7. ↑  Radkey (1958), p. 276
8. ↑  Gill (1978), p. 253
9. ↑  Gill (1978), p. 254
10. ↑  Rabinowitch (1991), p. 143
11. ↑  Radkey (1958), p. 356
12. ↑  Pereira (1987), p. 47
13. ↑  Radkey (1963), p. 307
14. ↑  Kochan (1967), p. 190
15. 1 2 3  Rabinowitch (2007), p. 76
16. ↑  Radkey (1963), p. 238

Véxase tamén
------------

|  |  |
| --- | --- |
|  | A Galipedia ten un portal sobre: ***Rusia*** |

### Bibliografía

* Graeme J. Gill (1978). "The Failure of Rural Policy in Russia, February-October 1917". *Slavic Review* **37** (2): 241–258.
* Kochan, Lionel (1967). "Kadet Policy in 1917 and the Constituent Assembly". *The Slavonic and East European Review* **45** (104): 183–192.
* N. G. O. Pereira (1987). "White Power during the Civil War in Siberia (1918-1920): Dilemmas of Kolchak's "War Anti-Communism"". *Canadian Slavonic Papers* **29** (1): 45–62.
* Rabinowitch, Alexander (1991). *Prelude to Revolution: The Petrograd Bolsheviks and the July 1917 Uprising* (en inglés). Indiana University Press. p. 320. ISBN 9780253206619.
* Rabinowitch, Alexander (2007). *The bolsheviks in power. The first year of Soviet rule in Petrograd* (en inglés). Indiana University Press. p. 520. ISBN 9780253349439.
* Radkey, Oliver H. (1958). *The Agrarian Foes of Bolshevism: Promise and Default of the Russian Socialist Revolutionaries February to October 1917* (en inglés). Columbia University Press. pp. 521. ISBN 9780231021708.
* Radkey, Oliver H. (1963). *The sickle under the hammer; The Russian Socialist Revolutionaries in the early months of the Soviet rule* (en inglés). Columbia University Press. pp. 525. OCLC 422729.
* Rosenberg, William G. (1968). "Russian Liberals and the Bolshevik Coup". *The Journal of Modern History* **40** (3): 328–347.
* Treadgold, Donald W. (1951). "The Populists Refurbished". *Russian Review* **10** (3): 185–196.

| * v
* c
* e
Revolución Rusa de 1917 e guerra civil |
| --- |
| Eventos | 

|  |  |
| --- | --- |
| Revolución | 
* Revolución de Febreiro
* Crise de abril (1917)
* Ofensiva de Kerenskii
* Xornadas de Xullo
* Golpe de Kornilov
* Revolución de Outubro
* Levantamento Kerenskii-Krasnov
* Motín junker
* Negociacións Vikzhel

 |
| Guerra Civil | 
* Guerra civil rusa
* Execución da familia Romanov
* Guerra de Independencia Ucraína (Guerra ucraíno-soviética
* Levantamento bolxevique en Kiev
* Guerra polaco-ucraína)
* Guerra civil finlandesa
* Heimosodat
* Guerra polaco-soviética
* Guerra de Independencia de Estonia
* Guerra de Independencia de Letonia
* Guerra de Independencia de Lituania
* Invasión de Xeorxia polo Exército Vermello
* Guerra armenio–azerí
* Alzamento socialrevolucionario
* Intervención aliada na guerra civil rusa
* Intervención en Siberia
* Directorio de Omsk

 |

 |
| Principais grupos | 
* Comité Provisional da Duma Estatal
* Goberno provisional ruso
* Soviet de Petrogrado
* Consello de Comisarios do Pobo
* Comité Militar Revolucionario
* Consello da República (Rusia)
* Asemblea Constituínte de Rusia
	+ eleccións
* Garda Vermella
* Movemento Branco
* Rada Central de Ucraína e República Popular de Ucraína
* República Democrática Federativa de Rusia
* República Soviética Federativa Socialista de Rusia

 |
| Partidos políticos | 
* Kadetes
* Partido Obreiro Socialdemócrata Ruso
	+ bolxeviques e menxeviques
* Partido Social-Revolucionario
	+ PRS de Esquerda
* Outubristas

 |
| Principais figuras | 

|  |  |
| --- | --- |
| Monárquicos | 
* Nicolao II de Rusia
* Miguel Romanov

 |
| Goberno provisional | 
* Georgii Lvov
* Pavel Milyukov
* Aleksandr Guchkov

 |
| Movemento branco | 
* Piotr Nikolaevich Wrangel
* Aleksandr Kolchak
* Anton Denikin
* Piotr Krasnov
* Nikolai Yudenich

 |
| Bolxeviques | 
* Vladimir Lenin
* Lev Kamenev
* Grigori Zinoviev
* Lev Trotski
* Mikhail Frunze
* Iosif Stalin
* Semyon Budyonny

 |
| SRs de Dereita | 
* Aleksandr Kerenskii
* Lavr Kornilov
* Stepan Petrichenko
* Boris Savinkov

 |

 |
| Impacto internacional | 
* Revolución Alemá
* República Soviética de Baviera
* República Soviética Húngara
* Revolucións de 1917-1923

 |
| 

| * v
* c
* e
Período interrevolucionario |
| --- |
| 

 |

 |

|  |  |
| --- | --- |
| Control de autoridades | 
* Wd: Q155820
* WorldCat
* VIAF: 147740635
* BNF: 13508788j
* BRE: 2092295
* ISNI: 0000 0001 2180 1665
* LCCN: n80013465
* NKC: ko20201085833
* SUDOC: 050283278

 |